CELEX: 22004D0183
Language: da
Date: 2004-12-16 00:00:00
Title: Afgørelse truffet af Det Blandede EØS-udvalg nr. 183/2004 af 16. december 2004 om ændring af protokol 31 til EØS-aftalen om samarbejde på særlige områder ud over de fire friheder

26.5.2005   
            
            
               DA
            
            
               Den Europæiske Unions Tidende
            
            
               L 133/48
            
         
      AFGØRELSE TRUFFET AF DET BLANDEDE EØS-UDVALG
   
   Nr. 183/2004
   af 16. december 2004
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 115/2004 truffet af Det Blandede EØS-udvalg den 6. august 2004 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 790/2004/EF af 21. april 2004 om et EF-handlingsprogram til fremme af organer, der er aktive på europæisk plan på ungdomsområdet (2).
            
         
               (3)
            
            
               Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2005 —
            
         TRUFFET FØLGENDE AFGØRELSE:
   Artikel 1
   Artikel 4 i protokol 31 til aftalen ændres således:
   
               1)
            
            
               Efter afsnit 2j indsættes følgende afsnit:
               
                           »2k.
                        
                        
                           EFTA-staterne deltager fra den 1. januar 2005 i følgende program:
                           
                                       —
                                    
                                    
                                       
                                          32004 D 0790: Europa-Parlamentets og Rådets afgørelse nr. 790/2004/EF af 21. april 2004 om et EF-handlingsprogram til fremme af organer, der er aktive på europæisk plan på ungdomsområdet (EUT L 138 af 30.4.2004, s. 24).«
                                    
                                 
                     
         
               2)
            
            
               Teksten i stk. 3 erstattes af følgende:
               »EFTA-staterne bidrager finansielt til de programmer og aktioner, der henvises til i afsnit 1, 2, 2a, 2b, 2c, 2d, 2e, 2f, 2g, 2h, 2i, 2j og 2k i overensstemmelse med aftalens artikel 82, stk. 1, litra a).«
            
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 (3).
   Den anvendes fra den 1. januar 2005.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 16. december 2004
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 64 af 10.3.2005, s. 1.
   
      (2)  EUT L 138 af 30.4.2004, s. 24.
   
      (3)  Ingen forfatningsmæssige krav angivet.